Lav et referat af nedenstående tekst:

Tekst:
De har kun haft weekenden til at gøre klar. Men Asylcenter Vesthimmerlands store erfaring med asylcentre betyder, at Dokkedal Centeret nu er klar til flygtningene. - Det vigtigste er, at der bliver lavet et sted, hvor folk kan komme hen og få et varmt sted at være og blive mødt af et smil af nogle gode medarbejdere, siger Peter Riis Kristensen, asylchef i Asylcenter Vesthimmerland. Klargøring siden formiddag Otte medarbejdere har siden søndag formiddag arbejdet på at klargøre værelserne til de kommende beboere. Nu er alt klar til modtagelsen. -  Det, jeg glæder mig til, er, når bussen kommer i aften, vi har fået dem indkvarteret, og mor og børn falder til ro, så slapper vi også af, for så ved vi, at vi har gjort vores arbejde godt nok, siger Michael Jacobi, opstartsleder i Asylcenter Vesthimmerland. Og selvom det kræver hårdt arbejde at gøre klar til nye flygtninge, så kan der også være fordele i at oprette nye centre. - Det har været en ambition om at være med til at skabe nogle arbejdspladser, således vi kunne gøre det attraktivt at flytte til Vesthimmerland, men selvfølgelig også at arbejde her, siger Per Bach Laursen, borgmester fra Venstre i Vesthimmerlands Kommune. - Det er som gamle cirkusheste Borgmesteren ser fuldt af beundring på medarbejdernes hårde arbejde. - Det er som at se gamle cirkusheste, der lige pludselig lugter savsmuld igen. De kan næsten ikke vente med at få tingene ført ud i livet, siger Per Bach Laursen. Med udsigten til endnu flere ukrainske flygtninge, er Vesthimmerlands Kommune forberedte på at oprette flere asylcentre. - Er det i god stand, så kan vi åbne det på 24 timer. Skal der gøres noget, tager det lidt flere dage, siger borgmesteren.

Referat:
Vesthimmerlands Kommune modtog fredag en anmodning fra Udlændingestyrelsen om indkvartering af op mod 300 asylansøgere. To dage senere er der gjort klar til ankomst.